Užívanie Reishi pri liečbe tlaku a tipy na vitamíny pre imunitu
Dobrý deň,chcela by som sa opýtať či sa môže užívať Reishi ked sa užívajú lieky na tlak prenessa 8 mg ráno. Niekde som čítala že pri užívaní liekov na tlak je Reishi nevhodné užívať. Prosím aké vitamíny sú najlepšie na imunitu ?Ďakujem za odpoveď.
Dobrý deň,
ďakujeme za Vašu otázku.
Medzi liekmi Prenessa a výživovým doplnkom s obsahom Reishi neboli popisované vzájomné interakcie. Vzhľadom na to, že výživové doplnky zväčša nepodliehajú klinickým štúdiám, prípadné  interakcie nemuseli byť zachytené. Niektoré zdroje uvádzajú počas užívania Reishi možné zníženie krvného tlaku, preto odporúčam opatrnosť a v prípade výrazného poklesu jeho užívanie ukončiť. Téme posilnenia imunity sa v minulosti venovala kolegyňa, ktorej rady sú zhrnuté na
tomto odkaze
.
Prajem pekný zvyšok dňa.
S pozdravom
PharmDr. Veronika Kiabová